CELEX: 32011R0193
Language: hu
Date: 2011-02-28 00:00:00
Title: A Bizottság 193/2011/EU rendelete ( 2011. február 28. ) az 1445/2007/EK európai parlamenti és tanácsi rendeletnek a vásárlóerő-paritás minőségellenőrzési rendszere tekintetében történő végrehajtásáról  EGT-vonatkozású szöveg

1.3.2011   
            
            
               HU
            
            
               Az Európai Unió Hivatalos Lapja
            
            
               L 56/1
            
         A BIZOTTSÁG 193/2011/EU RENDELETE
   (2011. február 28.)
   az 1445/2007/EK európai parlamenti és tanácsi rendeletnek a vásárlóerő-paritás minőségellenőrzési rendszere tekintetében történő végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vásárlóerő-paritással kapcsolatos alapinformációk szolgáltatására, valamint a vásárlóerő-paritás kiszámítására és közzétételére vonatkozó közös szabályok megállapításáról szóló, 2007. december 11-i 1445/2007/EK európai parlamenti és a tanácsi rendeletre (1) és különösen annak 7. cikke (4) bekezdésére,
   mivel:
   
               (1)
            
            
               Az 1445/2007/EK rendelet közös szabályokat állapít meg a vásárlóerő-paritással kapcsolatos alapinformációk szolgáltatására, valamint a vásárlóerő-paritás kiszámítására és közzétételére.
            
         
               (2)
            
            
               Az 1445/2007/EK rendelet I. mellékletének 5. szakasza meghatározza a tagállamok által szolgáltatandó alapinformációkra vonatkozó minőségi minimumkövetelményeket, az árösszeírások eredményeinek hitelesítésére vonatkozó minőségi minimumkövetelményeket, valamint a jelentésre és értékelésre vonatkozó követelményeket.
            
         
               (3)
            
            
               Pontosítani kell a közös minőségi kritériumok és a minőségről szóló jelentések szerkezetének meghatározását.
            
         
               (4)
            
            
               Az ebben a rendeletben előírt intézkedések összhangban vannak az európai statisztikai rendszer bizottságának a véleményével,
            
         ELFOGADTA EZT A RENDELETET:
   1. cikk
   A vásárlóerő-paritásra vonatkozóan az 1445/2007/EK rendeletben előírt közös minőségi kritériumokat és a minőségről szóló jelentések szerkezetét e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 28-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 336., 2007.12.20., 1. o.
   
      MELLÉKLET
      
         A közös minőségi kritériumok és a minőségről szóló jelentések szerkezete
      
      1.   Az Eurostat vásárlóerő-paritással kapcsolatos gyakorlata során használt források és módszerek nyilvántartása („PPP-nyilvántartás”)
      
      Az 1445/2007/EK rendelet I. mellékletének 5.3.1. pontjában előírt követelmények teljesítése érdekében minden tagállam rendelkezésre bocsátja az Eurostat vásárlóerő-paritás számítása érdekében végzett tevékenysége során használt forrásainak és módszereinek nyilvántartását (a továbbiakban: PPP-nyilvántartás).
      A PPP-nyilvántartás szerkezete a különböző cikkekre vonatkozóan az 1445/2007/EK rendeletnek megfelelően szolgáltatott alapinformációkon alapul, a következők szerint:
      1.   A tagállam vásárlóerő-paritás számítása érdekében végzett tevékenysége és háttérinformációk
      2.   Fogyasztási cikkek és szolgáltatások
      2.1.   A fogyasztási cikkek árainak összeírása
      
                  —
               
               
                  Az összeírások szervezésére, a mintavételre, a reprezentativitásra, a hitelesítésre, az időbeli és térbeli kiigazítási szorzótényezőkre vonatkozó információkat foglalja magában.
               
            2.2.   Lakásszolgáltatások
      
                  —
               
               
                  Az adatforrásokra és azok minőségére, a fogalommeghatározásoknak való megfelelésre, valamint a kiigazításokra vonatkozó információkat foglalja magában.
               
            3.   Állami szolgáltatások (csak fizetési összeírások)
      
                  —
               
               
                  Az adatforrásokra és azok minőségére, a fogalommeghatározásoknak való megfelelésre, valamint a kiigazításokra vonatkozó információkat foglalja magában.
               
            4.   Állóeszközök és szolgáltatások
      4.1.   Berendezések
      
                  —
               
               
                  Az összeírások szervezésére, a mintavételre, a reprezentativitásra, valamint a hitelesítésre vonatkozó információkat foglalja magában.
               
            4.2.   Építőipar
      
                  —
               
               
                  Az összeírások szervezésére, az adatforrásokra és azok minőségére, a reprezentativitásra, a hitelesítésre vonatkozó információkat foglalja magában.
               
            5.   Végső GDP-kiadások
      
                  —
               
               
                  Az adatforrásokra és azok minőségére, a fogalommeghatározásoknak való megfelelésre, valamint a kiigazításokra vonatkozó információkat foglalja magában.
               
            Minden tagállam minden év januárjában benyújtja PPP-nyilvántartásának frissített változatát, amennyiben az előző évben változtak a tagállamban használt források és módszerek.
      2.   A fogyasztási cikkek árainak összeírásáról szóló jelentések
      
      Az 1445/2007/EK rendelet I. mellékletének 5.3.3. pontjában előírt követelmények teljesítése érdekében minden tagállam fogyasztási cikkek árainak összeírásáról minden alkalommal jelentést nyújt be. A jelentés szerkezetét a következők szerint kell kialakítani:
      
                  1.
               
               
                  Előzetes összeírás
               
            
                  2.
               
               
                  Árakra vonatkozó adatgyűjtés
               
            
                  3.
               
               
                  Országon belüli hitelesítés
               
            
                  4.
               
               
                  Országok közötti hitelesítés
               
            Az összeírásokról szóló jelentések a PPP-nyilvántartásokat kiegészítő információkat tartalmaznak.
      3.   Minőségi kritériumok
      
      A rendelkezésre bocsátott alapinformációk minőségének értékelése az európai statisztikákról szóló, 2009. március 11-i 223/2009/EK európai parlamenti és tanácsi rendelet (1) 12. cikkében szereplő kritériumok és az 1445/2007/EK rendelet I. mellékletének 5. szakaszában meghatározott minimumkövetelmények alapján történik.
      
         (1)  HL L 87., 2009.3.31., 164. o.